Hoe praat die Onsigbare, Abram? Onontwykbaar.
Om haar verlede en die verdoemende bewyse teen haar te ontrafel verg meer tyd as wat Dylan het. Maar namate hy haar leer ken, word hy gekonfronteer met twee keuses: Die meisie wat elke oomblik sy gedagtes vul, is 'n psigopatiese moordenaar ... of 'n selfopofferende heldin. En die waarheid kan dalk die dodelikste wapen nog wees.
Verlos deur genade
Wanneer hongersnood Betlehem tref, bly sommige hoop vir reën terwyl Naomi en haar gesin die lang reis na Moab aanpak op soek na groener weivelde. Dáár is die oes oorvloedig, en vir 'n tyd lank wil dit voorkom of die Here hulle seën. Maar dan begin die een ramp na die ander hulle tref totdat Naomi alleen agterbly in 'n vreemde land met net haar twee weduwee skoondogters om haar te vertroos.
Mismoedig en brandarm besluit Naomi om alleen terug te keer na Bethlehem. Maar haar skoondogter Rut weier om haar alleen te laat gaan. Ten spyte daarvan dat sy en Naomi waarskynlik die res van hulle lewe as armoedige weduwees sal leef, bly Rut hoop vir 'n beter toekoms ... en miskien selfs 'n tweede kans op die liefde.
Vertaler: Hester Fourie
'n Pragtige liefdesverhaal oor die krag van geloof en liefde en hoe God 'n beter toekoms gee as wat 'n mens jou kan voorstel.
Hope Harbor se polisiehoof, Lexie Graham, het haar hande vol. Nie net maak sy haar seun alleen groot nie, maar daar is ook 'n skielike vlaag van vandalisme en diefstal in haar kusdorp. Daar is dus nie tyd vir enigiets anders in haar lewe nie, insluitend romanse. Adam Stone, 'n voormalige misdadiger, is ook nie op soek na liefde nie. Hoe ironies dan dat die eerste vrou wat sy aandag trek die polisiehoof is. Maar om te wens dat dinge anders kon wees, is net dwaas.
Wanneer Lexie egter Adam se hulp vra met 'n jong seun wat betrek word by die vandalisme, begin die vonke spat. Hoe langer hulle saamwerk, hoe duideliker word dit dat God dalk 'n ander toekoms vir hulle in gedagte het as wat hulle hul kan voorstel.
Ter wille van die vaders (Zechut Avot)
Henok kry 'n verrassing wanneer sy vrou laat weet dat sy in Israel kom kuier. Waar die Cohens Erev Shabbat vier, is dit duidelik dat Re'uven en Shlomit se pyn oor hul eersgeborene se dood nog vlak lê. Dit laat Marc wonder of hy Adonai sal kan liefhê as dit met hom sou gebeur. Hy voel verskeur tussen sy gesin en sy ma met haar eie hartseer in Suid-Afrika. Tog beleef hy God se nabyheid op wonderlike maniere en vind hy troos in die wete dat Adonai se weë ver bo ons verstand verhewe is.
Millie Malan se rustige lewe op Dreunbaai verander onherroeplik wanneer haar ouma Hetta sterf en sy by die lees van die testament hoor sy moet haar erfporsie deel met 'n vrou van wie sy nog nooit eens gehoor het nie - Cornelia Krynauw. Boonop kan sy net nie Cornelia se aantreklike seun, Karel, uit haar gedagtes kry nie. Toe hy by haar koffiewinkel ingeloop het, het sy gedink hy is die een vir wie sy gewag het, maar toe sy uitvind wie hy is, en dat dit sy ma is met wie sy haar ouma se erflating moet deel, was die strydlyne getrek.
Dan kom Millie op dokumente af wat haar lewe verder deurmekaarkrap: Sy was 'n surrogaatbaba. Wie is haar regte ouers dan? Millie se soeke na die waarheid oor haar afkoms, dwing haar om gespanne verhoudings uit haar verlede aan te spreek, onder andere met haar vervreemde pa, haar antagonistiese stiefma, en haar halfbroer en -susters, wat sy nooit regtig geken het nie.
Debora is 'n uitgesproke en onverskrokke vrou. Sy glo in God, maar sukkel om die potensiaal in haar eie lewe te sien. As Israelitiese vrou sal sy trou en kinders hê, en haar kinders van Adonai leer - en dit is meer as genoeg om haar dae vol te maak.
Maar God het 'n ander plan vir haar. Vir byna 20 jaar al leef Israel onder die so te sê konstante vrees vir die Ka¬naänitiese leër. En nou roep God vir Debora om haar volk van hierdie verdrukking te bevry. Sal haar geliefdes dit verstaan? Sal mense glo dat God haar geroep het? En kan die bedreiging wat Kanaän inhou, gestop word?
Met haar kenmerkende onberispelike navorsing en verbeeldingryke vertelkuns skets Jill Eileen Smith in Debora , die profetes die storie van Israel se magtigste vroulike rigter in 'n roman wat sowel boeiend as inspirerend is.